ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2153/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Παρουσίαση δειγμάτων αναφοράς DNA από άτομα που ζητούν την έγκριση ενός προϊόντος

Προβλέπεται ότι οι παρασκευαστές γενετικώς τροποποιημένων τροφίμων θα πρέπει να διαβιβάζουν στις υπηρεσίες ελέγχου τις απαιτούμενες για τη διενέργεια ελέγχου πληροφορίες; (λ.χ. λεπτομερείς πληροφορίες για τα συστατικά που περιέχει το γενετικώς τροποποιημένο προϊόν)

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2197/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Υπολογισμός των επιπτώσεων της κατανάλωσης «νέων τροφίμων» στην υγεία των καταναλωτών

1. Με ποιό τρόπο και από ποιόν θα εφαρμοσθεί το προωθηθέν από την επιστημονική επιτροπή της ΕΕ για τα τρόφιμα (γνωμοδότηση για την αξιολόγηση των «νέων τροφίμων» ΙΙΙ/5915/97) πρόγραμμα επιτήρησης για τη συλλογή πληροφοριών σχετικά με τις βραχυπρόθεσμες και μακροπρόθεσμες επιπτώσεις της κατανάλωσης «νέων τροφίμων» μετά την κυκλοφορία τους στην αγορά;

2. Ποιά στοιχεία και για ποιό χρονικό διάστημα πρέπει να καταγράφονται;

3. Θα είναι προσιτά στην κοινή γνώμη τα πορίσματα της εφαρμογής του προγράμματος επιτήρησης;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1421/97 υποβολή: Anita Pollack (PSE) προς την Επιτροπή (23 Απριλίου 1997)

Θέμα: Εξοικονόμηση ενέργειας στην Ουκρανία

Λαμβάνοντας υπόψη ότι από ορισμένες πηγές πληροφόρησης προκύπτει ότι η ενεργειακή επάρκεια της Ουκρανίας αντιστοιχεί περίπου στο 30% του μέσου όρου των χωρών μελών του ΟΟΣΑ.

Ποιά μέτρα έχει λάβει η Ευρωπαϊκή Ένωση για την ανάληψη, χρηματοδότηση, ή την από κοινού διαχείριση δράσεων για την εξοικονόμηση ενέργειας στην Ουκρανία;

Απάντηση του κ. Van den Broek εξ ονόματος της Επιτροπής (21 Μαΐου 1997)

Από το 1991, η διεθνής βοήθεια - και ειδικά της Κοινότητας - υποστήριξε την Ουκρανία στην αναδιάρθρωση του ενεργειακού της τομέα. Αυτή ενισχύθηκε από την ομάδα των επτά (G7) που απαιτούσε την αναδιάρθρωση του ενεργειακού τομέα ως προϋπόθεση στην παροχή βοήθειας στην Ουκρανία για το κλείσιμο του Τσερνομπίλ.

Η Κοινότητα ανάπτυξε στρατηγική υποστήριξης για την αναδιάρθρωση του ενεργειακού τομέα της Ουκρανίας με τη χρηματοδότηση προγραμμάτων συνεργασίας (Tacis, Synergy, Thermie) που επικεντρώνεται σε μια ολιστική προσέγγιση για πρόοδο σε όλους τους τομείς παραγωγής και χρήσης ενέργειας.

Από τότε που άρχισε το πρόγραμμα Tacis έδωσε προτεραιότητα στην εξοικονόμηση ενέργειας και στην ενεργειακή αποδοτικότητα. Κατά την περίοδο 1991-1996, 25 εκατ. ECU χορηγήθηκαν για προγράμματα εξοικονόμησης ενέργειας και αποδοτικότητας στην Ουκρανία. Η κρατική επιτροπή για τη διατήρηση της ενέργειας δημιουργήθηκε, με τη βοήθεια του Tacis και του Synergy, ειδικά για να εκπονήσει και να εφαρμόσει την εθνική πολιτική για τη διατήρηση της ενέργειας. Θέματα που αφορούν την εξοικονόμηση ενεργείας αντιμετωπίστηκαν στους βιομηχανικούς κλάδους μεταλλουργίας, χαρτοπολτού και χαρτιού, ηλεκτρικής ενέργειας, μηχανικής, στον κλάδο τροφίμων και σε άλλους. Επιπλέον, η Κοινότητα υποστηρίζει, μέσω της χορήγησης επιδοτήσεων και τεχνικής στήριξης, τις προσπάθειες της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ) να δημιουργήσει ένα σχέδιο χρηματοδότησης για την εξοικονόμηση της ενέργειας στο πλαίσιο του σχεδίου δράσης της G7.

Στο μέλλον, θα παρακολουθούνται οι προσπάθειες για την εφαρμογή πολιτικών και προγραμμάτων ενεργειακής αποδοτικότητας σε όλους τους τομείς της οικονομίας της Ουκρανίας. Ειδικές ενέργειες θα περιλαμβάνουν τον καθορισμό νομοθετικών διατάξεων και κινήτρων για εξοικονόμηση ενέργειας 7 την προώθηση μηχανισμών χρηματοδότησης και επενδύσεων 7 την ανάπτυξη προγραμμάτων κατάρτισης 7 και την εφαρμογή πρότυπων προγραμμάτων για περαιτέρω ευαισθητοποίηση στον βιομηχανικό τομέα.
ΓΡΑΠΤΗ ΕΡΩΤΗΣΗ P-2294/97 υποβολή: Νικήτας Κακλαμάνης (UPE) προς την Επιτροπή (26 Iουνίου 1997)

Θέμα: Παραβίαση της Ευρωπαϊκής Σύμβασης για τα Δικαιώματα του Ανθρώπου από την Τουρκία και ανάγκη λήψης μέτρων εκ μέρους της ΕΕ

Την 18η Δεκεμβρίου 1996 το Ευρωπαϊκό Δικαστήριο Ανθρωπίνων Δικαιωμάτων στο Στρασβούργο έκρινε στην υπόθεση Loizidou vs. Turkey (40/1993/435/514) ότι η Τουρκία, με το να μην επιτρέπει στην προσφεύγουσα την πρόσβαση στην περιουσία της που βρίσκεται στην Κυρήνεια (κατεχόμενο βόρειο τμήμα της Κύπρου), παραβιάζει αδιαλείπτως, μετά το 1974, το άρθρο 1 του πρώτου Πρωτοκόλλου της Ευρωπαϊκής Συμβάσεως των Ανθρωπίνων Δικαιωμάτων που αφορά τον σεβασμό των αγαθών που ανήκουν σε οποιοδήποτε φυσικό ή νομικό πρόσωπο.

Η απόφαση αυτή έχει ιδιαίτερη πολιτική βαρύτητα δεδομένου ότι υπάρχουν τουλάχιστον άλλοι 200.000 άνθρωποι οι οποίοι ευρίσκονται στην ίδια περίπτωση μετά την τουρκική εισβολή του 1974, και των οποίων η Τουρκία παραβιάζει το προαναφερόμενο βασικό ανθρώπινο δικαίωμα.

Ερωτάται η Επιτροπή:

1. Έλαβε γνώση της ως άνω αποφάσεως;

2. Τί μέτρα προτίθεται να λάβει ώστε να ασκήσει πίεση στην Τουρκία για να αρθεί η παραπάνω παραβίαση του τόσο θεμελιώδους αυτού ανθρωπίνου δικαιώματος, που έχει μάλιστα ρητά αναγνωρισθεί και από την Ευρωπαϊκή Σύμβαση Ανθρωπίνων Δικαιωμάτων;

3. Προτίθεται να εγείρει το θέμα ενώπιον των τουρκικών αρχών, με ποιό τρόπο και πότε;

4. Θεωρεί ότι αυτή η παραβίαση, η οποία αφορά περισσότερους από 200.000 Ελληνοκύπριους, αποτελεί σημαντικό στοιχείο για τη γενικότερη εκτίμηση της ήδη βεβαρημένης καταστάσεως των ανθρωπίνων δικαιωμάτων στην Τουρκία;

Απάντηση του κ. Van den Broek εξ ονόματος της Επιτροπής (25 Ιουλίου 1997)

Η Επιτροπή γνωρίζει την υπόθεση Λοϊζίδου κατά της Τουρκίας. Η περίπτωση αυτή δείχνει ότι είναι σημαντικό να επέλθει πολιτική ρύθμιση του κυπριακού θέματος. Η διαδικασία των συζητήσεων που άρχισε από τους κ.κ. Κληρίδη και Ντενκτάς, υπό την αιγίδα του Οργανισμού των Ηνωμένων Εθνών, στις 9 Ιουλίου 1997 στο κράτος της Νέας Υόρκης, επιτρέπει να ολοκληρωθεί η πρόοδος προς μια πολιτική λύση, στο πλαίσιο της συμφωνηθείσας διζωνικής ομοσπονδίας δύο κοινοτήτων και σύμφωνα με τα σχετικά ψηφίσματα των Ηνωμένων Εθνών.

Η Επιτροπή ελπίζει ότι η διαδικασία των συζητήσεων θα διευκολύνει τις διαπραγματεύσεις προσχώρησης της Κύπρου στην Κοινότητα που θα αρχίσουν προσεχώς.

Επιπλέον, η προοπτική προσχώρησης της Κύπρου στην Κοινότητα αποτελεί μοναδική δυνατότητα για την εξεύρεση λύσης στο κυπριακό ζήτημα. Η προσχώρηση αυτή θα ωφελήσει και τις δύο κοινότητες της νήσου και θα επιτρέψει, κυρίως, να επέλθουν λύσεις σύμφωνες προς το κοινοτικό κεκτημένο σε ειδικά και σύνθετα προβλήματα όπως αυτό που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2143/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Αιτήσεις για την έγκριση της διάθεσης στην αγορά γενετικώς τροποποιημένων τροφίμων σύμφωνα με την οδηγία 90/220/ΕΟΚ

Αληθεύει ότι τα γενετικώς τροποποιημένα προϊόντα που πρόκειται να διατεθούν στην αγορά, και για τα οποία έχει ζητηθεί η σχετική άδεια εμπορίας σύμφωνα με την οδηγία 90/220/ΕΟΚ ((ΕΕ L 117 της 8.5.1990, σελ. 15. )) για την σκόπιμη ελευθέρωση γενετικώς τροποποιημένων οργανισμών στο περιβάλλον, δεν υπόκεινται στις διατάξεις περί επισήμανσης του Κανονισμού (ΕΚ) 258/97 ((ΕΕ L 43 της 14.2.1997, σελ. 1. )) μολονότι μπορεί να πιστοποιηθεί ότι έχουν τροποποιηθεί γενετικώς; (είναι, ωστόσο, δυνατόν, να τοποθετούνται, σε εθελούσια βάση, σχετικές ενδείξεις από τους παραγωγούς).

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2199/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Καταχώρηση δεδομένων σχετικά με τα «νέα τρόφιμα»

Ποιές αρχές είναι αρμόδιες για την καταχώρηση σε τράπεζες δεδομένων όλων των εγκριθέντων ή δηλωθέντων βάσει του ανωτέρω κανονισμού προϊόντων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-2495/97 υποβολή: Patricia McKenna (V) προς την Επιτροπή (9 Iουλίου 1997)

Θέμα: Απόρριψη ραδιενεργών αποβλήτων στο Beaufort's Dyke, μεταξύ Σκοτίας και Βόρειας Ιρλανδίας

Στα τέλη του Ιουνίου 1997, η βρετανική κυβέρνηση παραδέχθηκε ότι στις δεκαετίες του 1950 και του 1960 απορρίφθηκαν ραδιενεργά απόβλητα στο Beaufort's Dyke, μεταξύ Σκοτίας και Βόρειας Ιρλανδίας. Υπολογίζεται ότι οι ποσότητες των ραδιενεργών αποβλήτων φτάνουν τους δύο τόνους.

Το 1995, άρθρα που δημοσιεύτηκαν στον Τύπο περί απόρριψης ραδιενεργών αποβλήτων διαψεύστηκαν από τις βρετανικές αρχές. Επιχείρησα να υποβάλω καταγγελία στην Επιτροπή για το θέμα αυτό, όμως υπάλληλοι της Επιτροπής μου επισήμαναν ότι δεν απορρίφθηκαν ραδιενεργά απόβλητα στο Beaufort's Dyke.

Βάσει των αποκαλύψεων ότι οι πληροφορίες που διαβίβασαν οι βρετανικές αρχές στην Επιτροπή είναι ψευδείς, προτίθεται τώρα η Επιτροπή να κινήσει έρευνα για το θέμα αυτό;

Απάντηση της κας Bjerregaard εξ ονόματος της Επιτροπής (1 Αυγούστου 1997)

Στις αρχές του 1996 και μετά από διαβήματα που δέχθηκε από πολλές πλευρές, η Επιτροπή ερεύνησε τους ισχυρισμούς των μέσων μαζικής ενημέρωσης, σύμφωνα με τους οποίους το Ηνωμένο Βασίλειο απόρριψε ραδιενεργά απόβλητα στη θέση Beaufort's Dyke της Ιρλανδικής Θάλασσας το 1981. Με επίσημη δήλωσή του, τότε, το Ηνωμένο Βασίλειο βεβαίωνε ότι δεν είχε συμβεί κάτι τέτοιο, αν και, το έτος αυτό, εναποτέθηκαν στο Beaufort's Dyke ομοιώματα εμπορευματοκιβωτίων, που δεν περιείχαν ραδιενεργά απόβλητα, για να δοκιμαστεί μία νέα διάταξη τελικής διάθεσης αποβλήτων για πλοία. Οι Αρχές του Ηνωμένου Βασιλείου δήλωσαν ακόμη ότι ουδέποτε απορρίφθηκαν ραδιενεργά απόβλητα στο Beaufort's Dyke αλλά η δήλωση αυτή, μολονότι έγινε καλή τη πίστει, αποδείχθηκε αργότερα αναληθής.

Την 1η Ιουλίου 1997, οι Αρχές γνωστοποίησαν στην Επιτροπή ότι, δυστυχώς, από νέα έρευνα των παλαιών αρχείων προκύπτει τώρα ότι, στις αρχές της δεκαετίας του 1950, απορρίφθηκε στο Beaufort's Dyke μικρή ποσότητα εργαστηριακών αποβλήτων και φωτοβόλων υλικών. Τα απόβλητα αυτά εμπίπτουν στον ορισμό των ραδιενεργών αποβλήτων χαμηλής και μέσης ραδιενέργειας, η δε ποσότητά τους, συμπεριλαμβανομένης της συσκευασίας, ανερχόταν σε λίγους τόννους υλικού. Τα επίπεδα της ραδιενέργειάς τους, σύμφωνα με τα δηλωθέντα, ήταν χαμηλά, ενώ οι έλεγχοι που διενεργούνται τακτικά από τη δεκαετία του 1960 δεν έχουν δείξει μετρήσιμη επίδραση στη ραδιενέργεια στη συγκεκριμένη περιοχή.

Εν τούτοις, και παρά το γεγονός ότι, την εποχή της απόρριψης, το Ηνωμένο Βασίλειο δεν αποτελούσε κράτος μέλος, η Επιτροπή ζήτησε ακριβέστερες πληροφορίες για να εξετάσει αν είναι σκόπιμο να ληφθούν περαιτέρω μέτρα, και ποια, ώστε να προληφθούν οποιεσδήποτε μελλοντικές συνέπειες.
ΓΡΑΠΤΗ ΕΡΩΤΗΣΗ E-2230/97 υποβολή: Αλέξανδρος Αλαβάνος (GUE/NGL) προς την Επιτροπή (2 Iουλίου 1997)

Θέμα: Επιπτώσεις της ουσίας εφεδρίνης στη Δημόσια Υγεία

Τον έλεγχο όλων των προϊόντων που περιέχουν εφεδρίνη ζήτησε η Αμερικανική Υπηρεσία Τροφίμων και Φαρμάκων καθώς αποδείχτηκε ότι η χρήση της ουσίας ευθύνεται για τον θάνατο 17 ατόμων τους τελευταίους μήνες στις ΗΠΑ και για σοβαρά προβλήματα υγείας σε άλλα 800. Από ελέγχους του Ελληνικου Οργανισμού Φαρμάκων εντοπίστηκαν στην Ελλάδα 31 προϊόντα που περιέχουν σε επικίνδυνες ποσότητες εφεδρίνη.

Ερωτάται η Επιτροπή:

1. Σε ποιες περιπτώσεις είναι επιτρεπτή η εισαγωγή και χρήση φαρμάκων που περιέχουν την ουσία;

2. Επειδή οι απόψεις των επιστημόνων διϊστάνται, σε ποια ποσότητα η χρήση εφεδρίνης είναι επικίνδυνη;

3. Πώς προτίθεται η Επιτροπή να αντιμετωπίσει το πρόβλημα;

Απάντηση του κ. Bangemann εξ ονόματος της Επιτροπής (1 Αυγούστου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-1941/97 υποβολή: Esko Seppδnen (GUE/NGL) προς την Επιτροπή (28 Μαΐου 1997)

Θέμα: Προστασία των υπαλλήλων της ΕΕ κατά την άσκηση των καθηκόντων τους

Σύμφωνα με άρθρο του εβδομαδιαίου γερμανικού περιοδικού Der Spiegel, που δημοσιεύθηκε στο τεύχος 19/1997 με τίτλο «Deutche Delle», η πολιτική ελίτ της Γερμανίας απαιτεί, ολοένα και επιτακτικότερα, από τους γερμανικής υπηκοότητας υπαλλήλους της ΕΕ να προασπίζονται τα συμφέροντα της Γερμανίας. Οι πληροφορίες του περιοδικού προέρχονται, μεταξύ άλλων, από υπόμνημα του Karl-Heinz Florenz της CDU/CSU και από απόψεις που έχουν διατυπώσει κατά καιρούς άλλοι πολιτικοί.

Σύμφωνα με τον Κανονισμό Υπηρεσιακής Κατάστασης της ΕΕ, οι υπάλληλοι δεν πρέπει να δέχονται οδηγίες ή διαταγές από οποιοδήποτε κράτος μέλος.

Ως εκ τούτου, θα ήθελα να υποβάλω στην Επιτροπή την ακόλουθη ερώτηση: Συμφωνεί η Επιτροπή με το περιεχόμενο του άρθρου του περιοδικού και, εάν ναί, ποιά μέτρα προτίθεται να λάβει προκειμένου να προστατεύσει τους κοινοτικούς υπαλλήλους από πιέσεις που τους ασκούν εθνικές κυβερνήσεις, αρχές, οργανώσεις κτλ.;

Απάντηση του κ. Liikanen εξ ονόματος της Επιτροπής (12 Ιουνίου 1997)

Σύμφωνα με το άρθρο 11 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, ο υπάλληλος οφείλει να ασκεί τα καθήκοντά του και να ρυθμίζει τη συμπεριφορά του λαμβάνοντας αποκλειστικά υπόψη του τα συμφέροντα των Κοινοτήτων, χωρίς να ζητεί ή να δέχεται οδηγίες από κυβέρνηση, από αρχή, οργάνωση ή πρόσωπο ξένο προς το όργανο στο οποίο ανήκει.

Σύμφωνα με το άρθρο 86 του κανονισμού υπηρεσιακής κατάστασης, κάθε παράλειψη των υποχρεώσεων που έχει αναλάβει υπάλληλος ή τέως υπάλληλος δυνάμει του παρόντος κανονισμού η οποία γίνεται εκουσίως ή εξ αμελείας αποτελεί λόγο πειθαρχικής κυρώσεως.

Δεδομένου ότι η ανεξαρτησία των κοινοτικών υπαλλήλων ορίζεται σαφώς και αναμφισβητήτως στον κανονισμό υπηρεσιακής κατάστασης, η Επιτροπή θεωρεί ότι δεν υπάρχει λόγος να ενεργήσει με στόχο την προστασία της ασυλίας των κοινοτικών υπαλλήλων.
ΓΡΑΠΤΗ ΕΡΩΤΗΣΗ E-1463/97 υποβολή: Helena Torres Marques (PSE) προς την Επιτροπή (28 Απριλίου 1997)

Θέμα: Πρόγραμμα SOCRATES

Σύμφωνα με την Επίτροπο κ. Edith Cresson, το Πρόγραμμα Socrates έπαιξε σημαντικό ρόλο στην ανάπτυξη της εκπαίδευσης και της προετοιμασίας των νέων στην Ευρώπη και υπήρξε ιδιαίτερα επιτυχές.

Θα μπορούσε άραγε να αναφέρει η Επιτροπή πόσοι νέοι επωφελήθηκαν από το εν λόγω πρόγραμμα, κατανεμημένοι ανά εθνικότητα, και πόσες αιτήσεις εκκρεμούν ακόμη, επίσης κατανεμημένες ανά εθνικότητα;

Απάντηση της κ.Cresson εξ ονόματος της Επιτροπής (11 Ιουνίου 1997)

Το «Σωκράτης», πρόγραμμα κοινοτικής δράσης στον τομέα της εκπαίδευσης το οποίο εγκρίθηκε στις 14 Μαρτίου 1995, απευθύνεται στους νέους και συγκεκριμένα με τη μορφή ενεργειών προώθησης της κινητικότητας (υποτροφίες) ή συμμετοχής σε προγράμματα στο πλαίσιο συνεργασίας εκπαιδευτικών ιδρυμάτων.

Ο πίνακας ο οποίος υποβλήθηκε απευθείας στο αξιότιμο μέλος καθώς και στη Γενική Γραμματεία του Κοινοβουλίου, περιέχει τις ενδείξεις σχετικά με τον αριθμό των νέων οι οποίοι συμμετείχαν στις ενέργειες αυτές το 1995 και 1996. Κάποια από τα στοιχεία αυτά είναι ακόμη προσωρινά.

Όσον αφορά την ανώτατη παιδεία (Σωκράτης/Erasmus), χορηγούνται υποτροφίες κινητικότητας στα κράτη μέλη σε φοιτητές οι οποίοι επιθυμούν να πραγματοποιήσουν μια περίοδο σπουδών στο εξωτερικό. Επιπλέον, οι ενέργειες συνεργασίας που προβλέπονται στο πλαίσιο του προγράμματος επιτρέπουν σε φοιτητές οι οποίοι δεν έχουν λάβει υποτροφία, να επωφεληθούν και αυτοί από την κινητικότητα.

Οι ενέργειες για την προώθηση της εκμάθησης ξένων γλωσσών (Σωκράτης/Lingua) αφορούν τους νέους οι οποίοι συμμετέχουν σε σχολικές ανταλλαγές στο πλαίσιο συναφών εκπαιδευτικών προγραμμάτων.

Όσον αφορά τις σχολικές συνεργασίες (Σωκράτης/Comenius), ο πίνακας παρουσιάζει τον αριθμό των σχολείων τα οποία συμμετείχαν σε συνεργασίες το 1995 και το 1996. Ο αριθμός των μαθητών οι οποίοι πραγματικά συμμετείχαν σε προγράμματα τα οποία εκτελέστηκαν στο πλαίσιο συνεργασιών, μπορεί να υπολογιστεί με βάση μια υπόθεση σχετικά με το μέσο αριθμό των τάξεων που συμμετέχουν σε κάθε σχολείο.

Γενικά, μπορούμε να εκτιμήσουμε ότι οι αιτήσεις συμμετοχής σε ενέργειες κινητικότητας στο πλαίσιο του προγράμματος Σωκράτης ξεπερνούν κατά 35% έως 40% τον αριθμό των διαθέσιμων θέσεων.
ΓΡΑΠΤΗ ΕΡΩΤΗΣΗ P-1784/97 υποβολή: Josι Pomιs Ruiz (PPE) προς την Επιτροπή (14 Μαΐου 1997)

Θέμα: Στατιστική Υπηρεσία των Ευρωπαϊκών Κοινοτήτων

Η παραοικονομία αποτελεί προφανή πρόκληση για τις στατιστικές υπηρεσίες. Τις ίδιες δυσχέρειες στην αξιολόγησή της αντιμετωπίζουν και οι υπηρεσίες που ασχολούνται με οικονομικά, φορολογικά και εργασιακά θέματα και είναι υπεύθυνες για τον έλεγχό της, αδυνατώντας να την αντιμετωπίσουν παρά τις συνεχείς επιθεωρήσεις.

Προβαίνει η ΣΥΕΚ σε κάποια εκτίμηση του μεγέθους της παραοικονομίας στην ΕΕ;

Εάν ναι, ποιά μέθοδο χρησιμοποιεί;

Ποιό βαθμό αξιοπιστίας και διακύμανσης αποδίδει στις εκτιμήσεις της;

Έχει στη διάθεσή της, για την πραγματοποίηση του έργου αυτού, στατιστικά στοιχεία που προέρχονται απ' ευθείας από τις εξεταζόμενες χώρες;

Απάντηση του κ. de Silguy εξ ονόματος της Επιτροπής (12 Ιουνίου 1997)

Η μέτρηση και ο έλεγχος της παραοικονομίας αποτελεί, πραγματικά, εξαιρετικά δυσκολο έργο. Τα κράτη μέλη, στην προσπάθειά τους να συμπεριλάβουν το θέμα της μέτρησης και της κάλυψης της παραοικονομίας στα στατιστικά στοιχεία, προβαίνουν σε πολλές άμεσες και έμμεσες διορθώσεις των υπολογισμών τους που αφορούν το ΑΕγχΠ, η ακριβής φύση των οποίων ποικίλλει από το ένα κράτος μέλος στο άλλο.

Η Eurostat δεν έχει την υποχρέωση να μετρά άμεσα το μέγεθος της παραοικονομίας στα κράτη μέλη. Ωστόσο, η Επιτροπή έχει ζητήσει από τα κράτη μέλη να συμπληρώσουν την κάλυψη της παραοικονομίας με την εφαρμογή ορισμένων διαδικασιών για την εξακρίβωση και τη βελτίωση των εκτιμήσεων του ΑΕγχΠ ((Απόφαση της Επιτροπής 94/168/ΕΚ, Euratom. )). Στην έκθεση ((COM(96) 124 τελικό. )) που υποβλήθηκε στο Συμβούλιο και το Κοινοβούλιο, παρουσιάζεται η εν λόγω εργασία και περιγράφεται ο βαθμός στον οποίο έχουν ικανοποιηθεί οι απαιτήσεις της οδηγίας ΑΕγχΠ (89/130/ΕΟΚ, Ευρατόμ) ((ΕΕ L 49 21.2.1989. )) και συγκεκριμένα του άρθρου 7, που ζητεί να δίνεται ιδιαίτερη προσοχή στην εξακρίβωση και τη βελτίωση της διεξοδικότητας των εκτιμήσεων του ακαθάριστου εγχώριου προϊόντος (ΑΕγχΠ) και του ΑΕΠ και στην κάλυψη της παραοικονομίας.

Τα κράτη μέλη θα διαβιβάσουν τα αποτελέσματα αυτού του προγράμματος στην Eurostat στα τέλη του 1998, και τότε η Eurostat θα προβεί στην εξακρίβωση της συνολικής εργασίας. Τα αποτελέσματα δεν πρέπει να συνοδεύονται από δείκτες αξιοπιστίας ή μεταβλητότητας.
ΓΡΑΠΤΗ ΕΡΩΤΗΣΗ E-2330/97 υποβολή: Jean-Pierre Bιbιar (PPE) προς την Επιτροπή (7 Ιουλίου 1997)

Θέμα: Πρόγραμμα ΣΩΚΡΑΤΗΣ - Δράσεις COMENIUS

Σκοπός του προγράμματος ΣΩΚΡΑΤΗΣ είναι να απευθύνεται προς όλους τους τομείς της εκπαιδεύσεως συμπεριλαμβανομένης και της προσχολικής και της στοιχειώδους εκπαιδεύσεως. Το γαλλικό σύστημα οργανώσεως των νηπιαγωγείων και των δημοτικών σχολείων δεν τους επιτρέπει να έχουν την άμεση διαχείριση των ιδίων χρημάτων τα οποία απαιτούνται εις αντάλλαγμα των ποσών που προέρχονται από την Ευρωπαϊκή Ένωση.

Σε ποιές ενέργειες προβαίνει η Επιτροπή και η Εθνική Υπηρεσία ΣΩΚΡΑΤΗΣ για να καταστεί παρά ταύτα δυνατόν στα γαλλικά σχολικά ιδρύματα να συμμετάσχουν στις δράσεις COMENIUS του προγράμματος ΣΩΚΡΑΤΗΣ;

Απάντηση της κας Cresson εξ ονόματος της Επιτροπής (29 Ιουλίου 1997)

Για να διευκολυνθεί η όσο το δυνατόν ευρύτερη συμμετοχή των σχολικών ιδρυμάτων στο πρόγραμμα ΣΩΚΡΑΤΗΣ και ιδιαίτερα στη δράση 1 του κεφαλαίου ΙΙ (Comenius) έγινε πιο ελαστική η απαίτηση συγχρηματοδότησης των προγραμμάτων από τα σχολικά ιδρύματα.

Βέβαια διατηρήθηκε η αρχή της συγχρηματοδότησης, αλλά τα σχολικά ιδρύματα δεν θα χρειάζεται πλέον να προσκομίζουν την απόδειξη ότι συνεισφέραν δικά τους κεφάλαια. Η Ευρωπαϊκή Επιτροπή θεωρεί πράγματι ότι λόγω των ιδιαιτεροτήτων των σχολικών ιδρυμάτων, η συνεισφορά με την έννοια μεταξύ άλλων διάθεσης προσωπικού, υλικού, μέσων επικοινωνίας αποτελεί απόδειξη επαρκούς συμβολής του σχολικού ιδρύματος ως εγγύηση της σωστής λειτουργίας του σχεδίου Comenius δράση 1 και συνεπώς της αποδοτικής χρησιμοποίησης των κοινοτικών κονδυλίων.
ΓΡΑΠΤΗ ΕΡΩΤΗΣΗ E-1442/97 υποβολή: Roberto Mezzaroma (UPE) προς την Επιτροπή (28 Απριλίου 1997)

Θέμα: Η ευρωπαϊκή πολιτική στον οικοδομικό τομέα και στον τομέα των υποδομών

Λαμβάνοντας υπόψη τη μείζονα σημασία που αντιπροσωπεύουν για την Ευρωπαϊκή Ένωση ο οικοδομικός τομέας - τόσο ο ιδιωτικός όσο και ο δημόσιος - και οι υποδομές (δρόμοι, γέφυρες και οδοστρώματα), τούτο δε τόσο από την άποψη της ανάπτυξης όσο και της απσχόλησης, μπορεί να ανακοινώσει η Ευρωπαϊκή Επιτροπή εάν και πότε προτίθενται να υποβάλει σχέδιο ανακοίνωσης σχετικά με τον τομέα αυτόν, ο οποίος είναι καθοριστικός για το μέλος της Ένωσης;

Απάντηση του κ. Bangemann εξ ονόματος της Επιτροπής (18 Ιουνίου 1997)

Η Επιτροπή συμμερίζεται την άποψη του Αξιοτίμου Μέλους του Κοινοβουλίου σχετικά με τη σημασία του κατασκευαστικού τομέα στην Κοινότητα. Πρόκειται όντως για έναν από τους κύριους βιομηχανικούς κλάδους τόσο για την παραγωγή όσο και για τη δημιουργία θέσεων εργασίας. Σε θέματα απασχόλησης, ιδιαίτερα, η Επιτροπή παρήγγειλε μελέτη στρατηγικού χαρακτήρα ((Στρατηγικές για τον ευρωπαϊκό κατασκευαστικό τομέα - Ένα πρόγραμμα αλλαγής (1994) )) στην οποία υπογραμμίζεται ότι 8,8 εκατομμύρια άμεσων θέσεων εργασίας ανήκουν στον τομέα αυτόν και ότι στις θέσεις αυτές οφείλονται έμμεσα άλλες 17,6 εκατομμύρια θέσεις εργασίας.

Λαμβάνοντας υπόψη ιδίως τα δεδομένα αυτά, η Επιτροπή εξετάζει το ενδεχόμενο διατύπωσης ανακοίνωσης προς το Συμβούλιο, το Κοινοβούλιο, την Οικονομική και Κοινωνική Επιτροπή και την Επιτροπή Περιφερειών η οποία να εξετάζει τα στοιχεία καθοριστικής σημασίας που επηρεάζουν την ανταγωνιστικότητα του τομέα.